CELEX: 32007R1236
Language: el
Date: 2007-10-22 00:00:00
Title: Κανονισμός (ΕΚ) αριθ. 1236/2007 της Επιτροπής, της 22ας Οκτωβρίου 2007 , για τροποποίηση του κανονισμού (ΕΚ) αριθ. 1974/2006 με σκοπό την εφαρμογή του κανονισμού (ΕΚ) αριθ. 378/2007 του Συμβουλίου σχετικά με την προαιρετική διαφοροποίηση

24.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/3
            
         
      ΚΑΝΟΝΙΣΜΌΣ (ΕΚ) αριθ. 1236/2007 ΤΗΣ ΕΠΙΤΡΟΠΉΣ
   
   της 22ας Οκτωβρίου 2007
   για τροποποίηση του κανονισμού (ΕΚ) αριθ. 1974/2006 με σκοπό την εφαρμογή του κανονισμού (ΕΚ) αριθ. 378/2007 του Συμβουλίου σχετικά με την προαιρετική διαφοροποίηση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 91,
   τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (2), και ιδίως το άρθρο 155,
   τον κανονισμό (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 (3), και ιδίως το άρθρο 6 στοιχείο β),
   Εκτιμώντας τα ακόλουθα:
   
               (1)
            
            
               Το άρθρο 1 του κανονισμού (ΕΚ) αριθ. 378/2007 προβλέπει ότι τα κράτη μέλη στα οποία, κατά την έναρξη ισχύος του, εφαρμόζεται το σύστημα των πρόσθετων μειώσεων των άμεσων ενισχύσεων του άρθρου 1 του κανονισμού (ΕΚ) αριθ. 1655/2004 της Επιτροπής, της 22ας Σεπτεμβρίου 2004, σχετικά με τον καθορισμό κανόνων για τη μετάβαση από το σύστημα προαιρετικής διαφοροποίησης που θεσπίζεται βάσει του άρθρου 4 του κανονισμού (ΕΚ) αριθ. 1259/1999 του Συμβουλίου στο σύστημα υποχρεωτικής διαφοροποίησης που θεσπίζεται με τον κανονισμό (ΕΚ) αριθ. 1782/2003 του Συμβουλίου (4), ή στα οποία χορηγήθηκε απαλλαγή, δυνάμει του άρθρου 70 παράγραφος 4α του κανονισμού (ΕΚ) αριθ. 1698/2005, από την υποχρέωση συγχρηματοδότησης της κοινοτικής στήριξης, δύνανται να εφαρμόζουν, κατά την περίοδο 2007-2012, μείωση, καλούμενη «προαιρετική διαφοροποίηση», σε όλα τα ποσά των άμεσων ενισχύσεων κατά την έννοια του άρθρου 2 στοιχείο δ) του κανονισμού (ΕΚ) αριθ. 1782/2003 που χορηγούνται στην επικράτειά τους για ένα συγκεκριμένο ημερολογιακό έτος κατά την έννοια του άρθρου 2 στοιχείο ε) του εν λόγω κανονισμού.
            
         
               (2)
            
            
               Τα καθαρά ποσά που προκύπτουν από την προαιρετική διαφοροποίηση διατίθενται, στο κράτος μέλος στο οποίο γεννώνται, ως κοινοτική στήριξη στα μέτρα προγραμματισμού της αγροτικής ανάπτυξης και, ως εκ τούτου, διατίθενται για τη χρηματοδότηση προγραμμάτων αγροτικής ανάπτυξης σύμφωνα με τον κανονισμό (ΕΚ) αριθ. 1698/2005 και τους κανονισμούς εφαρμογής του, ιδίως τον κανονισμό (ΕΚ) αριθ. 1974/2006 της Επιτροπής, της 15ης Δεκεμβρίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1698/2005 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (5).
            
         
               (3)
            
            
               Το παράρτημα II του κανονισμού (ΕΚ) αριθ. 1974/2006, σύμφωνα με το οποίο καταρτίζεται το περιεχόμενο των προγραμμάτων αγροτικής ανάπτυξης του άρθρου 16 του κανονισμού (ΕΚ) αριθ. 1698/2005, περιλαμβάνει στο μέρος A σημείο 6, ένα σχέδιο χρηματοδότησης που περιλαμβάνει δύο πίνακες οι οποίοι πρέπει να τροποποιηθούν, ώστε να επιτραπεί στα κράτη μέλη που εφαρμόζουν την προαιρετική διαφοροποίηση να αναγράψουν σε αυτά τα σχετικά ποσά.
            
         
               (4)
            
            
               Το καθεστώς για την προαιρετική διαφοροποίηση που θεσπίστηκε με τον κανονισμό (ΕΚ) αριθ. 378/2007 αντικαθιστά τους κανόνες που θεσπίστηκαν με τον κανονισμό (ΕΚ) αριθ. 1655/2004, ο οποίος πρέπει επομένως να καταργηθεί.
            
         
               (5)
            
            
               Ωστόσο, είναι αναγκαίο να εξακολουθήσει να διασφαλίζεται η χρησιμοποίηση των παρακρατούμενων ποσών σύμφωνα με το καθεστώς της προαιρετικής διαφοροποίησης που θεσπίστηκε προγενέστερα με το άρθρο 4 του κανονισμού (ΕΚ) αριθ. 1259/1999 του Συμβουλίου, της 17ης Μαΐου 1999, σχετικά με τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής (6).
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αγροτικής ανάπτυξης, της επιτροπής διαχείρισης άμεσων πληρωμών και της επιτροπής των γεωργικών ταμείων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα II του κανονισμού (ΕΚ) αριθ. 1974/2006, το μέρος A τροποποιείται ως εξής:
   
               1.
            
            
               Ο πίνακας του σημείου 6.1 αντικαθίσταται από τον πίνακα που περιλαμβάνεται στο παράρτημα του παρόντος κανονισμού.
            
         
               2.
            
            
               Η υποσημείωση που αντιστοιχεί στον τίτλο του πίνακα του σημείου 6.2 αντικαθίσταται από το ακόλουθο κείμενο:
               
                           «(1)
                        
                        
                           Δεδομένου ότι τα προγράμματα αγροτικής ανάπτυξης καλύπτουν διαφορετικούς τύπους περιφερειών και ότι τα ποσοστά συγχρηματοδότησης του ΕΓΤΑΑ διαφοροποιούνται, ο πίνακας 6.2 πρέπει να επαναλαμβάνεται για κάθε τύπο περιφέρειας καθώς και για τα ποσά που προκύπτουν από την προαιρετική διαφοροποίηση: περιφέρειες του στόχου σύγκλισης, εξόχως απόκεντρες περιφέρειες και μικρά νησιά του Αιγαίου, άλλες περιφέρειες, ποσά που προκύπτουν από την προαιρετική διαφοροποίηση».
                        
                     
         Άρθρο 2
   Καταργείται ο κανονισμός (ΕΚ) αριθ. 1655/2004.
   Ωστόσο, τα κράτη μέλη εξακολουθούν να εφαρμόζουν τα άρθρα 3, 4 και 5 του κανονισμού (ΕΚ) αριθ. 1655/2004 για τη χρησιμοποίηση των ποσών που παρακρατούνται σύμφωνα με το άρθρο 1 του κανονισμού (ΕΚ) αριθ. 1655/2004 και το άρθρο 4 του κανονισμού (ΕΚ) αριθ. 1259/1999.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Οκτωβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 277 της 21.10.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2012/2006 (ΕΕ L 384 της 29.12.2006, σ. 8).
   
      (2)  ΕΕ L 270 της 21.10.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 552/2007 της Επιτροπής (ΕΕ L 131 της 23.5.2007, σ. 10).
   
      (3)  ΕΕ L 95 της 5.4.2007, σ. 1.
   
      (4)  ΕΕ L 298 της 23.9.2004, σ. 3.
   
      (5)  ΕΕ L 368 της 23.12.2006, σ. 15. Κανονισμός όπως τροποποιήθηκε με τον κανονισμό (ΕΚ) αριθ. 434/2007 (ΕΕ L 104 της 21.4.2007, σ. 8).
   
      (6)  ΕΕ L 160 της 26.6.1999, σ. 113. Κανονισμός ο οποίος καταργήθηκε με τον κανονισμό (ΕΚ) αριθ. 1782/2003.
   
      ΠΑΡΑΡΤΗΜΑ
      
         «6.1.   Ετήσια συνεισφορά του ΕΓΤΑΑ (σε ευρώ)
         
                     Έτος
                  
                  
                     2007
                  
                  
                     2008
                  
                  
                     2009
                  
                  
                     2010
                  
                  
                     2011
                  
                  
                     2012
                  
                  
                     2013
                  
               
                     Συνολική συνεισφορά του ΕΓΤΑΑ
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Περιφέρειες σύγκλισης (1)
                     
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Ποσά που προκύπτουν από την προαιρετική διαφοροποίηση (2)
                     
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
      
         (1)  Για τα κράτη μέλη με περιφέρειες υπαγόμενες και μη υπαγόμενες στο στόχο σύγκλισης.
      
         (2)  Για τα κράτη μέλη που εφαρμόζουν την προαιρετική διαφοροποίηση δυνάμει του κανονισμού (ΕΚ) αριθ. 378/2007».